U-I-112/07
Natisni
Opravilna št.:
U-I-112/07
Datum odločitve:
20. 11. 2008
ECLI:
ECLI:SI:USRS:2008:U.I.112.07
Akt:
Odlok o spremembah in dopolnitvah Odloka o prostorskih ureditvenih pogojih za plansko celoto Š1 – Spodnja Šiška (Uradni list RS, št. 24/96), tč. e) 9. čl. in tč. c) 11. čl.
Izrek:
Pobuda za začetek postopka za oceno ustavnosti in zakonitosti točke e) 9. člena in točke c) 11. člena Odloka o spremembah in dopolnitvah Odloka o prostorskih ureditvenih pogojih za plansko celoto Š1 – Spodnja Šiška (Uradni list RS, št. 24/96) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Apolonija Lavrenčič Špegel in drugi, Ljubljana
Datum vloge:
5. 4. 2007
Vrsta odločitve:
sklep
Vrsta rešitve:
zavrženje
Dokument:
US28423
Dokument v PDF obliki:
U-I-112-07.pdf
78 KB
Prenesite datoteko
U-I-112/07-7
20. 11. 2008
SKLEP
Ustavno sodišče je v postopku za preizkus pobude Apolonije Lavrenčič Špegel in drugih, Ljubljana, na seji 20. novembra 2008
sklenilo:
Pobuda za začetek postopka za oceno ustavnosti in zakonitosti točke e) 9. člena in točke c) 11. člena Odloka o spremembah in dopolnitvah Odloka o prostorskih ureditvenih pogojih za plansko celoto Š1 – Spodnja Šiška (Uradni list RS, št. 24/96) se zavrže.
Obrazložitev
1. Pobudniki izpodbijajo v izreku tega sklepa navedeni akt. Zatrjujejo, da je v neskladju z 72. členom Ustave, z Uredbo o hrupu v naravnem in življenjskem okolju (Uradni list RS, št. 45/95 in 66/96) in z Uredbo o mejnih vrednostih kazalcev hrupa v okolju (Uradni list RS, št. 105/05 in 34/08). Navajajo, da jih moti visoka raven hrupa v njihovi soseski in da so bile njihove pritožbe v zvezi s prekomernim hrupom na pristojnih inšpekcijskih službah oziroma na Mestni občini Ljubljana zavrnjene.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pobudniki naj bi glede prekomernega hrupa vložili prijavo pri pristojnem inšpekcijskem organu. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08). Iz razlogov, navedenih v citiranem sklepu, pobudniki še ne izkazujejo pravnega interesa za oceno ustavnosti in zakonitosti izpodbijanih določb. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnici in sodniki mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik